Divpadsmitais Doktors

Divpadsmitais Doktors ir Doktora, BBC zinātniskās fantastikas televīzijas seriāla Doctor Who personāža un galvenā varoņa trīspadsmitā inkarnācija, kuru atveido aktieris Pīters Kapaldi.

Doktors ir vairākus simtus gadu vecs Laika pavēlnieks no planētas Galifrejas, kurš ceļo laikā un telpā savā TARDIS, bieži kopā ar pavadoņiem. Dzīves beigās Doktors var reģenerēties, to darot, mainās viņa izskats un personība, un seriālā viņa lomu uzsāk atveidot jauns aktieris. Kapaldi atveidotais Doktors ir izveicīgs, apķērīgs, apcerīgs un pragmatisks, slēpj savas emocijas, pieņemot stingrus un dažkārt pat nežēlīgus lēmumus.

Kapaldi seriālā pirmoreiz uz īsu parādījās seriāla piecdesmitās gadadienas speciālizlaidumā The Day of the Doctor 2013. gadā. Divpadsmitā Doktora galvenie pavadoņi ir Klāra Osvalda (Clara Oswald), ar kuru kopā viņš ceļo seriāla astotajā un devītajā sezonā, Billa Potsa (Bill Potts) un Nardols (Nardole), kas komandai pievienojās desmitajā sezonā.

2017. gada 30. janvārī Kapaldi paziņoja, ka aiziet no seriāla. Viņam sekoja Džodija Vitakere kā Trīspadsmitā Doktore, pirmoreiz parādoties 2017. gada Ziemassvētku speciālizlaidumā Twice Upon a Time.

 Darbība seriālā 

 Piedalīšanās 
Vienpadsmitā Doktora tēlotājs Mets Smits 2013. gada 1. jūnijā paziņoja, ka aiziet no seriāla, izraisot plašas mediju spekulācijas par nākamo pretendentu uz Doktora lomu. Kā iespējamie kandidāti tika minēti Rūperts Grints, Rasels Tovi, Pīters Kapaldi, Kriss Edisons, Rīzs Ahmeds un vēl 8 aktieri.

Pīters Kapaldi ir bijis seriāla cienītājs jau gandrīz no tā pirmsākumiem. Viņš arī bija pirmais, kas apsveica Metu Smitu, kad tas sāka piedalīties seriālā, un uzslavēja Smitu par viņa aktiera darbu. Kad Kapaldi sāka atveidot Doktora lomu, viņš bija 55 gadus vecs, tikai dažus mēnešus jaunāks par Viljamu Hartnelu, Pirmo Doktoru laikā, kad tas sāka piedalīties seriālā. Kapaldi ir otrs vecākais aktieris Doktora lomā. Mofats uzskatīja, ka jaunāka aktiera nomaiņa ar vecāku aktieri nodrošinās pārmaiņas un samazinās vēlēšanos aktierus salīdzināt.

Kapaldi saglabāja savu dzimto Skotijas akcentu. Viņš paskaidroja, ka tā dara tādēļ, lai justos tuvāks tēlam. 2014. gada septembrī tika ziņots par dažiem ierakstiem Twitter, kuros apgalvots, ka dažiem skatītājiem bijušas grūtības viņu saprast. Gan runas treneris, gan lingvistikas eksperts toreiz atzina, ka jebkādas problēmas, saistītas ar Kapaldi teiktā saprašanu, vairāk attiecināmas uz runu, nevis akcentu.

Džons Hērts atveidoja Kara Doktoru — inkarnāciju, kas piedalījās Laika Karā, kas norisinājās starp Astoto un Devīto Doktoru,Doctor Who: John Hurt to play «dark Doctor» from the past that fits into gap between McGann and Eccleston Time Lords — Mirror Online tādējādi Divpadsmitais Doktors faktiski ir trīspadsmitais pēc kārtas, un Laika pavēlnieki spēj reģenerēties tikai 13 reizes.Daleks return to Dr Who for 50th anniversary special episode , The Sun — Showbiz Taču Desmitais Doktors zaudēja savu enerģiju, bet viņa āriene nemainījās. Tādējādi Divpadsmitais Doktors ir trīspadsmitās reģenerācijas rezultāts un pirmais jaunā reģenerācijas ciklā, ko Doktoram dāvājuši Laika pavēlnieki.

 Aiziešana no seriāla 
Pēc Stīvena Mofata paziņojuma, ka 2017. gada decembrī viņš pametīs seriālu un scenārists turpmāk būs Kriss Čibnals, notika spekulācijas par to, vai Kapaldi paliks lomā vai arī atstās seriālu kopā ar Mofatu. 2017. gada 30. janvārī Kapaldi apstiprināja, ka seriāla desmitā sezona būs pēdējā, kurā viņš piedalīsies. Attiecībā uz savu lēmumu atstāt seriālu Kapaldi norādīja, ka, neskatoties uz viņa milzīgo mīlestību uz seriālu, viņš nav pārliecināts, vai spētu sniegt vislabākos rezultātus, ja paliktu lomā pārāk ilgi.

 Tēls 

 Raksturojums 
Divpadsmitais Doktors ir izteiktāks citplanētietis. Viņš ir piesardzīgs, asprātīgs un augstprātīgs, tomēr laipns un bezbailīgs, vēlas glābt dzīvības. Viņš ir mazāk savtīgs, jo vienkārši dod priekšroku savam darbam, neuztraucoties, vai tie, kurus viņš mēģina glābt, uzskata viņu par varoni.

Marks Geitiss izteicās, ka Kapaldi Doktors "ir kāds, kurš uzreiz nebūs tavs labākais draugs un var būt diezgan pēkšņs un rupjš". Stīvens Mofats papildināja šo rakstura analīzi, sakot: "Viņam piemīt milzīgas humora spējas, un lielā mērā tas ir saistīta ar to, ka reizēm viņš ir ārkārtīgi nepieklājīgs. Pieļauju, bērni domā, ka viņš ir nepieklājīgais Doktors".

Piters Kapaldi ir saņēmis pamatā pozitīvu kritiku par Doktora attēlojumu.

 Tērps 
Sākotnēji Divpadsmitais Doktors valkā tumši zilu firmas Crombie mēteli ar sarkanu oderi, tumši zilas bikses, baltu kreklu bez kaklasaites un melnus Loake zābakus. Sezonas laikā viņš nēsā vēl dažus kreklus, tai skaitā melnu un bordo, kā arī džemperi, kas pieder pašam Kapaldi. Dažkārt tiek valkāta tumši zila jaka vai veste. Sākot ar sēriju Last Christmas, Doktors dažreiz parādās melnā kreklā ar rāvējslēdzēju. Viņš valkā melnas saulesbrilles, kas pilda skaņas skrūvgrieža funkcijas. Devītajā sezonā viņa izskats kļūst arvien neformālāks. Sezonas finālā viņš no TARDIS saņem jaunu skaņas skrūvgriezi ar zili zeltainu korpusu. Desmitajā sezonā Doktora tērps atkal mainās: viņš tagad apvieno klasisko un neformālo stilu.

 Piezīmes 

 Atsauces 

 Ārējās saites 
 Двенадцатый Доктор на сайте BBC
 Двенадцатый Доктор  на сайте BBC America
 Двенадцатый Доктор  на сайте BBC Worldwide

 http://www.tvguide.com/News/Weekend-Playlist-Ray-Donovan-1067306.aspx
 http://www.tvguide.com/News/Weekend-Playlist-Matt-Roush-1059562.aspx
 http://www.tvguide.com/search/index.aspx?keyword=Twelfth%20Doctor
 http://www.doctorwhonews.net/2013/06/dwm462-270613144008.html
 http://www.doctorwhonews.net/2013/06/odds-030613010008.html
 http://www.digitalspy.co.uk/tv/s7/doctor-who/news/a501432/doctor-who-50th-anniversary-to-be-simulcast-worldwide-to-avoid-leaks.html 
 https://web.archive.org/web/20150923225344/http://www.digitalspy.com/british-tv/s7/doctor-who/news/a431169/doctor-who-shoots-in-london-new-series-pictures.html*
 http://www.digitalspy.co.uk/tv/s7/doctor-who/news/a501373/doctor-who-matt-smith-decision-to-leave-could-be-a-huge-mistake.html 
 http://www.digitalspy.co.uk/tv/s7/doctor-who/news/a501432/doctor-who-50th-anniversary-to-be-simulcast-worldwide-to-avoid-leaks.html 


 Twelfth Doctor on Doctor Who at the BBC
 Twelfth Doctor on Doctor Who at the BBC Worldwide 

Kategorija:Doctor Who